|  |
| --- |
| PATVIRTINTAŠilalės Dariaus ir Girėno progimnazijos direktoriaus 2018 m. sausio \_\_ d.įsakymu Nr.Į1- (1.3) |

**ŠILALĖS DARIAUS IR GIRĖNO PROGIMNAZIJOS**

**2018 – 2020 METŲ STRATEGINIS PLANAS**

**I SKYRIUS**

**BENDROSIOS NUOSTATOS**

1. Šilalės Dariaus ir Girėno progimnazijos (toliau – Progimnazijos) strateginio plano paskirtis – telkti progimnazijos bendruomenę sprendžiant aktualias ugdymo problemas, numatyti, kaip bus įgyvendinti progimnazijos veiklai keliami reikalavimai, pasirinkti progimnazijos veiklos kryptis ir prioritetus, planuoti kaitos pokyčius rengiant mokinius tolimesniam mokymuisi gimnazijoje arba įgyjant profesiją.
2. Rengiant strateginį planą buvo vadovaujamasi Lietuvos Respublikos švietimo įstatymu, formaliojo švietimo ugdymo planais ir programomis, atsižvelgiama į Progimnazijos socialinę aplinką, veiklos įsivertinimo grupės išvadas, išorinio vertinimo išvadas, savivaldos institucijų siūlymus bei turimus išteklius.

**II SKYRIUS**

**TRUMPAS PROGIMNAZIJOS PRISTATYMAS**

1. Nuo 2012 m. rugsėjo 1 d. mokykla tapo Šilalės Dariaus ir Girėno progimnazija.
2. Progimnazijoje veikia savivaldos institucijos:
	1. Mokyklos taryba – aukščiausia Progimnazijos savivaldos institucija, renkama iš 5 mokytojų, 5 mokinių, 5 tėvų atstovų. Mokyklos tarybai vadovauja tarybos pirmininkas.
	2. Mokytojų taryba – nuolat veikianti Progimnazijos savivaldos institucija, skirta mokinių ugdymo ir bendriesiems mokytojų klausimams spręsti.
	3. Mokinių taryba – aukščiausia mokinių savivaldos institucija, telkianti 5-8 klasių mokinių atstovus.
	4. Metodinė taryba – metodinių grupių pirmininkų susivienijimas, nustatantis metodinės veiklos prioritetus ir koordinuojantis metodinių grupių veiklą.
	5. Mokinių tėvų taryba – 1-8 klasių mokinių tėvų atstovų susivienijimas.
3. Progimnazijoje yra muziejus, skaitykla, biblioteka.
4. 2017 m. rugsėjo 1 dieną Progimnazijoje mokėsi 855 mokiniai 32 klasėse ir 4 priešmokyklinio ugdymo grupėse.

**III SKYRIUS**

**SITUACIJOS ANALIZĖ**

1. Progimnazijos biudžeto rodikliai 2015 – 2017 metais:

|  |  |  |  |  |
| --- | --- | --- | --- | --- |
| Eil. Nr. | Biudžeto rodikliai | 2015 m. Eur | 2016 m.Eur. | 2017 m. Eur. |
| 1. | Priklausančios lėšos pagal mokinio krepšelio metodiką | 888157 | 897500 | 882192 |
| 2. | Savivaldybės skirta mokinio krepšelio lėšų | 879947 | 890514 | 889627 |
| 3. | Vieno mokinio išlaikymas Progimnazijoje  | 986 | 1354 | 1361 |
| 4. | Skirta lėšų: |  |  |  |
| 4.1. | mokymo priemonėms: | 25906 | 43999 | 50092 |
| 4.1.1. | Iš jų baldams | 3866 | 1832 | 3450 |
| 4.1.2. | vadovėliams | 12601 | 13831 | 13102 |
| 4.1.3. | kitos priemonės | 9439 | 28336 | 33540 |
| 4.2 | kvalifikacijos kėlimui | 5368 | 3674 | 2603 |
| 4.3. | mokinių pažintinei veiklai | 1153 | 942 | 1671 |
| 4.4. | pagrindinėms priemonėms | 1270 | 0 | 1499 |
| 5. | savivaldybės ugdymo aplinkai skirtos lėšos | 216367 | 250919 | 274566 |

1. Progimnazijos mokytojams sudarytos sąlygos dirbti naudojant šiuolaikines mokymo technologijas: internetą, interaktyviąsias lentas, kompiuterius ir kitą techniką. Progimnazijoje veikia WI-FI. Visos mokytojų darbo vietos kompiuterizuotos, mokymo kabinetuose įrengtos 8 interaktyvios lentos, beveik visuose kabinetuose įrengti projektoriai, aktų salėje ir visuose progimnazijos aukštuose įrengti televizoriai pristatymų ir informacijos teikimui. Pilnai aprūpinti visa kompiuterine technika du informacinių technologijų kabinetai, skaitykla, pagalbos vaikui specialistų kabinetai. Fizikos kabinete veikia mobilios įrangos komplektas (30 vnt. nešiojamų kompiuterių).
2. Siekiant įvairinti ugdymo procesą ir kelti mokinių motyvaciją mokytojai pamokose turi galimybę naudoti ir naudoja įvairias kompiuterines programas.
3. Tėvų naudojimasis elektroninio dienyno paslaugomis išaugo iki 90 proc. Tėvai informuojami ir konsultuojami Tamo dienyno pagalba. Vykdomos įvairios apklausos tėvų ir mokinių nuomonėms ir poreikiams sužinoti. Mokykla turi informatyvų internetinį puslapį, teikiantį išsamią informaciją Progimnazijos bendruomenei.
4. Darbuotojų kaita 2015-2017 metais:

|  |  |  |  |  |
| --- | --- | --- | --- | --- |
| Eil. Nr. | Darbuotojai | 2015 m. | 2016 m. | 2017 m. |
| ***1.***  | ***Bendras darbuotojų skaičius*** | 110 | 109 | 106 |
| ***2.***  | ***Pedagoginių darbuotojų skaičius*** | 74 | 75 | 75 |
|  | Iš jų: |  |  |  |
|  | vadovų | 4 | 4 | 4 |
|  | mokytojų pagrindinėse pareigose | 70 | 69 | 71 |
|  | mokytojų nepagrindinėse pareigose | 4 | 6 | 4 |
| ***3.***  | ***Atestuotų pedagogų skaičius:*** |  |  |  |
|  | turinčių mokytojo eksperto kvalifikacinę kategoriją, | 2 | 2 | 2 |
|  | turinčių mokytojo metodininko kvalifikacinę kategoriją, | 33 | 33 | 33 |
|  | turinčių vyresnio mokytojo kvalifikacinę kategoriją, | 32 | 33 | 33 |
|  | turinčių mokytojo kvalifikacinę kategoriją, | 7 | 7 | 7 |
|  | neatestuotų mokytojų skaičius | 0 | 0 | 0 |

1. Progimnazijoje dirba dalykų specialistai, turintys aukštąjį išsilavinimą, iš jų 15 mokytojų, turintys magistro laipsnį. Savo dalykinę kvalifikaciją, asmenines ir pedagogines kompetencijas kelia progimnazijos ir rajono metodinėse grupėse, kursuose ir seminaruose. Progimnazijoje per paskutinius tris metus keliant kvalifikaciją pagrindinis dėmesys buvo skiriamas pamokos kokybės gerinimui, socialiniam emociniam mokinių ugdymui, mokinių saugumo užtikrinimui.
2. Progimnazijoje dirba švietimo pagalbos specialistai: psichologas, du socialiniai pedagogai, specialusis pedagogas, logopedas, du mokytojo padėjėjai, bibliotekos bei skaityklos vedėjos. Švietimo pagalbos specialistai aktyviai palaiko ryšius su mokinių tėvais. Tėvai yra konsultuojami, aptariamos bendrųjų programų pritaikymo galimybės bei sunkumai. Specialistų bendras komandinis darbas padeda mokiniams, turintiems specialiųjų ugdymosi poreikių, sėkmingiau integruotis į Progimnazijos bendruomenę.
3. Progimnazijoje veikia Vaiko gerovės komisija. Vaiko gerovės komisija inicijuoja ir organizuoja tyrimų ir priemonių vykdymą, prevencinį darbą progimnazijoje, švietimo pagalbos teikimą, socialinio, emocinio ugdymo veiklą progimnazijoje.
4. Tenkinant mokinių ir jų tėvų poreikius progimnazijoje suteikiama galimybė nuo antros klasės pasirinkti mokytis pirmąją užsienio (anglų arba vokiečių) kalbą, nuo 5 klasės - pagilintą pirmosios užsienio kalbos programą. 2017-2018 m. m. pagilintos anglų kalbos programą mokosi 257 mokiniai, o tai sudaro 66 procentus nuo 5-8 klasėse besimokančių progimnazijos mokinių. Nuo 6 klasės mokiniams siūloma rinktis antrąją užsienio (vokiečių arba rusų) kalbą. 2017-2018 m. m. vokiečių kalbą šeštoje klasėje pasirinko 18,8 proc. mokinių, o rusų kalbą – 81,2 proc. mokinių. Kiekvienais metais gegužės mėnesį Tamo dienyno klausimyno pagalba tiriamas neformaliųjų užsiėmimų poreikis (mokinių, tėvų nuomonė). Mokytojai pristato neformaliojo švietimo programas mokiniams, taip suteikia galimybę vaikams patenkinti saviraiškos poreikius.
5. Mokinių mokymosi ir pamokų lankomumo rodikliai 2015-2017 metais:
	1. Pažangumas.Progimnazijos mokinių mokymosi rezultatai per pastaruosius trejus metus išlieka stabilūs. Aukštesniuoju mokymosi lygiu, puikiai ir labai gerai besimokančių ir paliktų kartoti kursą mokinių rodikliai:

|  |  |  |  |
| --- | --- | --- | --- |
| Mokslo metai | 2014–2015 m. m.  | 2015-2016 m. m. | 2016-2017 m. m. |
| Bendras mokinių skaičius (be priešmokyklinių ug. gr.) | 817 | 783 | 758 |
| Aukštesniuoju mokymosi lygiu, puikiai ir labai gerai besimokančių mokinių skaičius (procentai) | 94 (11,5%) | 88(11,2%) | 112(14,8%) |
| Paliktų kartoti kursą mokinių skaičius, (procentai) | 1 (0,12%) | 0(0%) | 1(0,13%) |

* 1. Lankomumas. Klasių auklėtojų, vaiko gerovės komisijos, administracijos pastangomis ir aktyvesnio tėvų įsijungimo į progimnazijos gyvenimą pasiektas ženkliai mažėjantis mokinių pamokų praleidinėjimas be pateisinamos priežasties.

|  |  |
| --- | --- |
| Mokslo metai | Tenka vienam mokiniui: |
| 2014–2015 m. m. | 2015-2016 m. m. | 2016-2017 m. m. |
| 1-4 klasių mokiniai | 2,11 | 0,7 | 0,8 |
| 5-8 klasių mokiniai | 17,9 | 15,83 | 15,08 |

1. Šilalės rajono savivaldybės mokyklų tinklo pertvarkos 2016-2020 metų bendrajame plane (ŠILALĖS RAJONO SAVIVALDYBĖS MOKYKLŲ TINKLO PERTVARKOS 2016-2020 METŲ BENDRASIS PLANAS; patvirtinta Šilalės rajono savivaldybės tarybos 2016 m. vasario 18 sprendimu Nr. T1-31) numatoma mokinių skaičių kaita Šilalės Dariaus ir Girėno progimnazijoje:
2. Analizuojant mokinių skaičių kaitą pastebima, kad bendras mokinių skaičius turėtų išlikti stabilus. Per 2016-2020 metų laikotarpį apie 100 mokinių sumažės 5-8 klasėse (mažės mokytojams pamokų skaičius), o 1-4 klasėse daugės apie 100 mokinių, todėl gali tekti formuoti 4 naujus pradinių klasių komplektus.
3. Kalbų, tiksliųjų ir gamtos mokslų, socialinių (istorija, geografija) mokslų mokomųjų dalykų pagal sudarytą tvarkaraštį vedamos konsultacinės valandos mokiniams. Jų metu mokiniai konsultuojasi individualiai, užpildo mokymosi spragas, pagilina turimas žinias, ruošiasi konkursams, olimpiadoms. 2016-2017 m. m. konsultacinėmis valandomis naudojosi apie 58 proc. mokinių. Konsultacines valandas lanko ne tik tie mokiniai, kurie nori pagilinti savo žinias, bet ir mokymosi spragas užpildyti, tai yra mokiniai, kurie turi mokymosi sunkumų. Mokiniams, nepasiekusiems pusmečio teigiamo įvertinimo, suderinus su mokinių tėvais, konsultacinių valandų lankymas tampa privalomomis ne mažiau kaip du mėnesius.
4. Progimnazijoje yra sukurta vertinimo sistema, skatinanti mokinių mokymosi motyvaciją. Kiekvienų mokslo metų pradžioje ši sistema peržiūrima, tobulinama. Su vertinimo sistema supažindinami mokiniai ir mokinių tėvai. Išsami vertinimo sistema publikuojama mokyklos tinklalapyje adresu [www.dariusgirenas.silale.lm.lt](http://www.dariusgirenas.silale.lm.lt).
5. Nuo 2014 metų progimnazija dalyvauja projekte „Standartizuotų mokinių pasiekimų vertinimo ir įsivertinimo įrankių bendrojo lavinimo mokykloms kūrimas“ (nuo 2017 metų – NMPP) tikslu įvertinti mokinių pasiekimus, užtikrinti geresnį ugdymo proceso grįžtamąjį ryšį ir tiksliau įvertinti mokytojo ir progimnazijos darbo efektyvumą. Analizuojant ST ir NMPP rezultatus ir einamųjų mokslo metų mokinio ugdymosi rezultatus koreguojamas individualus mokinio mokymosi planas. Mokinimas, nepasiekusiems patenkinamo mokymosi lygio, iš valandų, skirtų mokinių ugdymosi poreikiams tenkinti, nuo 2015 m. rugsėjo mėnesio organizuojamos trumpalaikės (iki 2 mėn.) laikinosios grupės mokiniams, nepasiekusiems patenkinamo mokymosi lygio (2016 metų II pusmetį skirtos papildomos valandos 8 mokiniams, 2017 metų I pusmetį - 1 mokiniui).
6. Vykdomi tarptautiniai, šalies, Šilalės rajono bei progimnazijos projektai ir programos:
	1. Kartu su Estijos, Lenkijos, Graikijos, Rumunijos, Turkijos, Italijos mokyklomis vyko
	„Erasmus+“ projektas, kuriam gautas 19000 Eurų finansavimas.
	2. 2017 metų gruodžio mėnesį pasirašyta Erasmus+ „Essential life Skills“ projekto sutartis.
	3. Rajoninis anglų kalbos konkursas pradinukams „Sing a song“.
7. Dalyvaujama tarptautiniuose, šalies ir rajono renginiuose ir konkursuose:
	1. Tarptautiniuose konkursuose „Linksmieji perliukai“, „Bebras“, „ Kengūra“.
	2. Lietuvos vaikų ir moksleivių televizijos konkurse „Dainų dainelė”.
	3. Lietuvos mokinių olimpiniame festivalyje.
	4. „Mano žvilgsnis į supantį pasaulį“, „Kalbų kengūra“, ir kt.
	5. „Auginkim Šilalę širdy“ ir kt.
8. Nuo 2015 metų pradėtas nuoseklaus socialinio ir emocinio ugdymo (SEU) plėtojimas progimnazijoje, siekiant ugdyti mokinių savivertę, skatinti visų progimnazijos bendruomenės narių aktyvų įsijungimą į bendrą veiklą, siekiant geresnių mokymo ir mokymosi rezultatų. Jei mokinys ir jo tėvai (globėjai, rūpintojai) jausis gerai, gerai progimnazijoje jausis mokytojas, tikimybė, kad ugdymosi rezultatai pagerės. Vykdomos programos pagrindinės veiklos kryptys:
	1. padėti mokiniui siekti geresnių ugdymo(si) rezultatų gerinant socialinį ir emocinį ugdymą progimnazijoje;
	2. įtraukti progimnazijos bendruomenę į SEU programos tikslų ir uždavinių įgyvendinimą;
	3. efektyvinti pedagogų veiklą, ugdant mokinio vertybines nuostatas, stiprinant SEU;
	4. ugdyti dorinius įgūdžius ir įpročius, puoselėti krašto tradicijas bei patriotinius jausmus.
9. Įgyvendinant SEU programą buvo organizuoti mokymai ir renginiai mokytojams, pagalbos vaikui specialistams, tėvams, progimnazijos darbuotojams.
10. Progimnazijos mokiniai SEU užsiėmimų metu ugdosi socialinius emocinius įgūdžius, formuoja klasių pozityvų mikroklimatą, identifikuoja negatyvius reiškinius ir priemones jų šalinimui.
11. Progimnazijos bendruomenei telkti organizuojami tradiciniai renginiai: Rugsėjo pirmosios, ketvirtų klasių mokinių pradinio ugdymo baigimo pažymėjimų įteikimas prie Dariaus ir Girėno paminklo Šilalės miesto parke, aukštesniuoju mokymosi lygiu, puikiai ir labai gerai besimokančių mokinių pagerbimas ir apdovanojimas tėvų susirinkimo metu vasario mėnesį, Laisvės gynėjų dienos minėjimas, 1-8 klasių chorų šventė, Vasario 16-osios, Kovo 11-osios paminėjimas, akcija „Saugus kelias į mokyklą“, socialinės akcijos, diena, skirta specialiųjų tarnybų darbo ir profesijų pristatymui, mokyklų, turinčių lakūnų vardus, susitikimai ir bendrų renginių organizavimas ir kt.
12. 2015-2017 metais Progimnazijos mokiniai ir mokytojai aktyviai dalyvavo rajoninėse ir respublikinėse dalykinėse olimpiadose, sporto varžybose, konkursuose, projektuose, šventėse.
13. Mokinių pasiekimai olimpiadose ir konkursuose:

|  |  |  |  |
| --- | --- | --- | --- |
| Renginiai: | 2015 | 2016 | 2017 |
| Rajoninėse ir respublikinėse olimpiadose ir konkursuose 1-8 klasių tarpe užimta: | I-III vietų - 22 | I-III vietų - 14 | I-III vietų - 16 |
| Rajoninėse, zoninėse ir respublikinėse mokinių olimpinio festivalio varžybose užimta: | I-III vietų - 11 | I-III vietų - 13 | I-III vietų - 12 |

1. Siekiant mokinių užimtumo organizuojamos teminės poilsio popietės. Klasių auklėtojai, siekdami suburti klasių kolektyvus, organizuoja edukacines ir pažintines išvykas, valstybines šventes. Mokyklos mokinių taryba organizuoja viktorinas ir varžybas, sportinius renginius, į kuriuos aktyviai įsitraukia mokiniai.
2. Progimnazija yra Lietuvos progimnazijų asociacijos narė. Progimnazija bendradarbiauja su respublikos progimnazijomis, rajono įstaigomis, organizacijomis ir mokyklomis, Lietuvos kariuomenės Karinėmis oro pajėgomis, mokyklomis, pavadintomis lakūnų vardais rajone, respublikoje ir už respublikos ribų. Tęsiamas bendradarbiavimas su socialiniais partneriais – Šilalės rajono mokyklomis, neformaliojo švietimo įstaigomis, respublikos mokyklomis, turinčiomis Dariaus ir Girėno vardus, Punsko Dariaus ir Girėno gimnazija (Lenkija), Lietuvos karinėmis oro pajėgomis, Šiaulių „Gegužių“ ir „Jovaro“ progimnazijomis, Tauragės „Aušros“ pagrindine mokykla bei Tauragės „Šaltinio“ progimnazija ir kitomis valstybinėmis, savivaldybės institucijomis bei nevyriausybinėmis organizacijomis.
3. Vyksta glaudus bendradarbiavimas su Šilalės Simono Gaudėšiaus gimnazija: bendri mokyklų renginiai ir valstybinių švenčių paminėjimai, mokytojų metodinių grupių bendradarbiavimas, ugdymo planų pagrindiniame ugdyme derinimas, mokomųjų priemonių parinkimas, sėkmingo mokinių perėjimo iš progimnazijos į gimnaziją užtikrinimas.
4. Glaudus bendradarbiavimas su mokinių tėvais Progimnazijai padeda pritraukti tėvų paramą (2 proc. GPM). Per metus vidutiniškai surenkama apie 1,5 tūkst. Eurų. Atsižvelgiant į Progimnazijos tarybos, Mokytojų tarybos ir metodinės tarybos siūlymus, lėšų skirstymo grupės rekomendacijas, lėšos naudojamos progimnazijos poreikiams tenkinti: apdovanojimų mokiniams pirkimui, prisidėjimui prie progimnazijoje vykdomų projektų ir renginių.
5. Didelis tėvų indėlis ir pagalba jaučiami talkų metu. Tėvų pagalba mokinių atostogų ir šeštadieninėse talkose atlikta daug progimnazijos gražinimo ir tvarkymo darbų (prie progimnazijos įrengtas darželis, žiemos metu technikos pagalba nuvalomas sniegas Progimnazijos kiemuose, kabinetuose pakabintos žaliuzės, pradinių klasių korpuse pakeisti šviestuvai, dalinai suremontuoti sanitariniai mazgai, pagaminti suoliukai progimnazijos koridoriuose ir kita).
6. Tėvų atstovai aktyviai dalyvauja svarstant daugelį mokyklai aktualių klausimų: dalyvauja darbo grupėse rengiant progimnazijos strateginį planą, ugdymo ir veiklos planus, progimnazijos organizuojamose apklausose, savo darbu ir technika prisideda tvarkant progimnazijos interjerą ir teritoriją, sprendžiant kitus aktualius klausimus.
7. Organizuojami klasių tėvų susirinkimai 3-4 kartus per mokslo metus. Bendri visų klasių mokinių tėvų susirinkimai organizuojami 2 kartus per metus – signaliniai pusmečiai gruodžio ir vasario mėnesį. Vasario mėn. susirinkimo metu pristatoma vadovo ataskaita už praėjusius metus, pristatomi pagrindiniai progimnazijos ugdymo pasiekimai. Susirinkimų metu organizuojami susitikimai-paskaitos su progimnazijos pagalbos vaikui specialistais bei kviečiami lektoriai (Telšių krizių centras, Šilalės PK ir kiti). Gegužės mėnesį vyksta papildomi susirinkimai – susitikimai su 4 klasių mokinių tėveliais, būsimų priešmokyklinių grupių vaikų tėveliais. Spalio mėnesį kviečiami penktų klasių tėveliai aptarti mokinių adaptaciją. Po bendrų susirinkimų vyksta susitikimai su auklėtojais (45-50 min.) o po jų - susitikimai su dėstančiais mokytojais, specialistais, administracija.
8. Organizuojami bendri mokinių ir jų tėvų renginiai: „Ugdymo karjerai diena“, „Aukštesniuoju mokymosi lygiu, puikiai ir labai gerai besimokančiųjų mokinių pagerbimo šventė“, „Šeimos diena“, „Pirmų klasių mokiniams pilietiškumo pamoka“ (Vytogaloje), „Chorų šventė“, „Mokslo metų užbaigimo šventė“ (prie Dariaus ir Girėno paminklo). Mokinių tėvai kviečiami dalyvauti kituose tradiciniuose progimnazijos renginiuose.
9. 2017 metais, atlikus progimnazijos platųjį įsivertinimą, nustatyti geriausiai vertinami ir tobulintinos mokyklos veiklos sritys (veiklos kokybės rodiklis „Bendrojo ugdymo mokyklų veiklos kokybės įsivertinimo modelis ir rodikliai“):
	1. Stipriosios mokyklos veiklos sritys:
		1. Kompetencija (4.3.1.) – 3 lygis;
		2. Nuolatinis profesinis tobulėjimas (4.3.2.) – 3 lygis;
		3. Ugdymo planai ir tvarkaraščiai (2.1.2.) – 3 lygis;
		4. Asmenybės tapsmas (1.1.1.) – 3 lygis;
		5. Bendradarbiavimas su tėvais (4.2.2.) – 3 lygis.
	2. Tobulintinos mokyklos veiklos sritys:
		1. Aplinkų bendrakūra (3.1.3.) – 2 lygis;
		2. Mokymasis virtualioje aplinkoje (3.2.2)– 2 lygis;
		3. Mokyklos savivalda (4.1.3.) – 3 lygis;
		4. Mokymasis (2.3.1) – 3 lygis;
		5. Veikimas kartu (4.2.1) – 3 lygis;
10. Šilalės Dariaus ir Girėno progimnazijos išorinio vertinimo stiprieji ir tobulintini veiklos aspektai:
	1. Stiprieji veiklos aspektai:
		1. Tradicijos ir ritualai. (1.1.2.) (4 lygis).
		2. Mokyklos atvirumas ir svetingumas (1.1.5.) (4 lygis).
		3. Mokyklos ryšiai (1.4.) (4 lygis).
		4. Neformalusis švietimas (2.1.5.) (4 lygis).
		5. Mokiniams suprantamas mokytojo aiškinimas (2.3.3.) (3 lygis).
		6. Mokyklos pažanga (3.1.2.) (3 lygis).
		7. Bendroji rūpinimosi mokiniais politika (4.1.1.) (4 lygis).
		8. Valdymo demokratiškumas (5.3.1.) (4 lygis).
		9. Personalo valdymas (5.4.) (4 lygis).
		10. Lėšų vadyba (5.5.1.) (4 lygis).
	2. Tobulintini veiklos aspektai:
		1. Mokymo nuostatos ir būdai (2.3.1.) (2 lygis);
		2. Išmokimo stebėjimas (2.3.4.) ( 2 lygis);
		3. Mokėjimas mokytis (2.4.2.) (2 lygis);
		4. Mokymasis bendradarbiaujant (2.4.3.) (2 lygis);
		5. Mokymosi veiklos diferencijavimas (2.5.2.) (2 lygis).
11. Įvertinus Progimnazijos 2013-2015 metų strateginio plano pasiekimus, Progimnazijos veiklos kokybės įsivertinimo rezultatus, išorinio vertinimo išvadas,mokinių ugdymo(si) rezultatus buvo išskirtos Progimnazijos SSGG ir numatytos 2018-2020 metų strateginio plano veiklos.

|  |  |
| --- | --- |
| **Stiprybės** | **Silpnybės** |
| 1. Mokinių poreikius tenkinantys ugdymo planai.
2. Kvalifikuoti mokytojai ir pagalbos mokiniui specialistai.
3. Mokyklos kultūros ir tradicijų puoselėjimas, įtraukiantis progimnazijos bendruomenę ir socialinius partnerius.
4. Aktyvus bendradarbiavimas su Šilalės Simono Gaudėšiaus gimnazija.
 | 1. Veiklos pamokoje diferencijavimas ir individualizavimas atsižvelgiant į mokinių gebėjimus, poreikius, patirtį.
2. Nepakankamas tėvų iniciatyvumas dalyvauti progimnazijos bendruomenės veikloje.
3. Sunkiai sekasi įtraukti nepažangių mokinių tėvus į progimnazijos gyvenimą ir vaiko ugdymo problemų sprendimui.
 |
| **Galimybės** | **Grėsmės** |
| 1. Mokomųjų dalykų diferencijavimas atsižvelgiant į mokinių gebėjimus, patirtį ir lėšas.
2. Aktyvesnis mokinių tėvų įtraukimas į progimnazijos veiklą.
3. Aktyvesnis dalyvavimas šalies ir tarptautiniame bendradarbiavime.
4. Individualios mokinio pažangos stebėjimas, koregavimas.
5. Nuosekliojo socialinio ugdymo plėtojimas progimnazijoje, aktyvesnis mokinių tėvų įtraukimas į ugdomąją veiklą ir į bendrą mokyklos gyvenimą.
6. Siekti, kad mažėtų nepateisintų pamokų skaičius.
 | 1. Numatomas mokinių skaičiaus mažėjimas kiekvienais mokslo metais.
2. Mokinio krepšelio lėšų mažėjimas ribos ugdymo įvairinimo galimybes.
3. Dideli mokinių skaičiai klasėse ir mobiliose grupėse.
4. Nepakankama tėvų atsakomybė už savo vaikų elgesį.
5. Plintantys negatyvūs socialiniai veiksniai turi įtakos ugdymo(-si) proceso efektyvumui, kultūros ir bendravimo elgsenai.
 |

# IV SKYRIUS

# VIZIJA

1. Šilalės Dariaus ir Girėno progimnazija - kokybiškas edukacines paslaugas teikianti institucija, ugdanti kūrybingą, inovatyvų, nebijantį iššūkių, demokratiškas bei dvasines vertybes puoselėjantį mokinį.

**V SKYRIUS**

**MISIJA**

1. Teikti kokybišką pradinį ir I pakopos pagrindinį išsilavinimą, atsižvelgiant į mokinių poreikius ir gebėjimus. Ugdyti kritiškai mąstantį Lietuvos pilietį, sugebantį adaptuotis besikuriančioje visuomenėje, padėti atsiskleisti žmogiškoms vertybėms.  Kurti saugią ir jaukią mokyklos aplinką bei mikroklimatą.

**VI SKYRIUS**

**PRIORITETAI**

1. Progimnazijos prioritetai:
	1. Ugdymo proceso kokybės tobulinimas.
	2. Socialinio emocinio ugdymo programos plėtojimas.

**VII SKYRIUS**

**PRIORITETŲ ĮGYVENDINIMO STRATEGIJA**

1. Ugdymo proceso kokybės tobulinimas.

|  |
| --- |
| **1 TIKSLAS: Sužadinti norą mokytis, ugdant mokinio atsakomybę už savo paties mokymąsi.**  |
| UŽDAVINYS | **LAUKIAMAS REZULTATAS** | **ĮGYVENDINIMO VEIKSMAI** | **TERMINAS** | **LĖŠOS** |
| 1. Kelti mokytojo dalykinę kvalifikaciją.
 | * 1. Kūrybiškesnės, mokiniui labiau priimtinos mokytojo vedamos pamokos.
	2. 18 proc. mokytojų įgys aukštesnę kvalifikacinę kategoriją.
 | * + 1. Organizuojamos pažintinės edukacinės išvykos, susitikimai su respublikos mokytojais.
		2. Mokytojų bendradarbiavimas ir veikla respublikos mokytojų dalykininkų asociacijų veiklose.
		3. Tiriami mokytojų kvalifikacijos tobulinimo poreikiai, sudaryta mokytojų savišvietos programa;
		4. Dalyvaujama seminaruose, keliama kvalifikacija (ne mažiau 3 dienos per mokslo metus);
 | 2018–2020 m.  | Mokytojų kvalifikacijos kėlimui skirtos lėšos, mokinio krepšelio (MK) lėšos.  |
| 1. Tobulinti pamokos kokybę.
 | * 1. Minimalus moky-mosi krūvis mokiniui: tolygus kontrolinių dar-bų paskirstymas, sumažėjęs namų darbų krūvis.
	2. Mokinių poreikius tenkinanti dalykinė konsultavimo sistema.
	3. Aiški ir visiems suprantama vertinimo sistema, skatinanti mokinių mokymosi motyvaciją.
 | 2.1.1. Ne rečiau kaip kartą per mokslo metus organizuojami seminarai apie pamokos struktūrą, planavimą, integravimą, namų darbų naudą mokiniui;2.1.2. Stebima, analizuojama namų darbų apimtis ir tikslingumas, kontrolinių darbų skaičius, laikas; 2.2.1.Sudarytas mokinių poreikius tenkinantis konsultavimo tvarkaraštis.* + 1. Sukurta vieninga vertinimo sistema.
 | 2018–2020 m.  | Mokytojų kvalifikacijos kėlimui skirtos lėšos, MK lėšos, projektų lėšos. |
| 1. Įtraukti mokinius ir mokytojus į respubliki-nius ir tarptautinius projektus.
 | * 1. Turimų dalykinių žinių praktinis taikymas ir plėtimas.
	2. Mokinių bendra-vimo kultūros įgūdžių gerėjimas, išmokimas bendrauti su skirtingų kultūrų žmonėmis.
 | * + 1. Mokinių ir moky-tojų dalyvavimas projektų rengime ir vykdyme.
		2. Mokinių ir moky-tojų įsitraukimas į socialinių partnerių vykdomus projektus ir jų veiklą.
 | 2018-2020 m. | MK lėšos, 2 proc. pajamų mokesčio (GPM) parama, struktūrinių fondų lėšos. |
|  |
| **2 TIKSLAS: Mokinių kompetencijų ugdymas karjerai**  |
| **UŽDAVINYS** | **LAUKIAMAS REZULTATAS** | **ĮGYVENDINIMO VEIKSMAI** | **TERMINAS** | **LĖŠOS** |
| 1. Ugdymo karjerai siste-mos integravimas į bendrąjį ugdymą.
 | * 1. Esama mokinių ugdymo karjerai sistema integruota bendrajame ugdyme.
 | * + 1. Ugdymo karjerai specialisto konsultacijos dalykų mokytojams ir klasių auklėtojams integracijos klausimais
 | 2018-2020 m. | MK lėšos. |
| 1. Ugdyti (gilinti) mokinių supratimą apie darbą, kaip būsimos karjeros galimybę.
 | * 1. Mokiniai sužinos apie profesijas, jų paklausą, tolesnio mokymosi galimybes, savęs pažinimo ir karjeros planavimą.
 | * + 1. Paskaitos mokiniams kaip save geriau pažinti, įvertinti savo gebėjimus, polinkius;
		2. Individualios moki-nių konsultacijos su ugdymo karjerai konsultantu ir auklėtojais.
		3. Ugdymo karjerai dienų (pamokų) organizavimas.
		4. Išvykų, susitikimų su darbdaviais ir darbuo-tojais darbo vietose organizavimas.
 | 2018–2020 m.  | MK lėšos, socialinių partnerių parama.  |

1. Socialinio emocinio ugdymo programos plėtojimas.

|  |
| --- |
| **1 TIKSLAS: Kurti progimnazijos aplinką, plėtojant bendruomenės santykius ir atvirumą** |
| **UŽDAVINYS** | **LAUKIAMAS REZULTATAS** | **ĮGYVENDINIMO VEIKSMAI** | **TERMINAS** | **LĖŠOS** |
| 1. Stiprinti progimnazijos savivaldos institucijų veiklą ir bendradarbiavimą.
 | * 1. Efektyviai veikianti progimnazijos savivalda.
	2. Aktyvesnis savivaldos institucijų dalyvavimas progimnazijos tikslų planavime, organizavime ir įgyvendinime.
 | * + 1. Savivaldos institucijų dalyvavimas progimnazijos veiklos planavime, organizavime ir įgyvendinime.
		2. Bendrų posėdžių, susirinkimų organizavimas dalyvaujant skirtingų savivaldos institucijų atstovams.
 | 2018–2020 m.  | MK lėšos, 2 proc. GMP parama. |
| 1. Įtraukti mokinių tėvus į progimnazijos gyvenimą
 | * 1. Mokinių tėvai labiau domisi savo vaiko ugdymo(si) pažanga.
	2. Mokinių tėvai aktyviai dalyvauja klasių ir progimnazijos organizuojamuose veiklose ir renginiuose.
 | * + 1. Individualūs mokinio, tėvų ir auklėtojų pokalbiai, susitarimai ugdymo(si) klausimais.
		2. Tėvų dalyvavimas progimnazijos gyvenime.
 | 2018-2020 m. | MK lėšos, 2 proc. GPM parama. |
| 1. Organizuoti tėvų švietimą.
 | * 1. Asmeninės tėvų atsakomybės didėjimas už savo vaiką.
	2. Didės tėvų skaičius ugdančių asmeninį vaiką atsakingu mokiniu.
	3. Tėvų ir mokytojų bendradarbiavimas, padedantis mokiniui mokytis.
 | 3.1.1.Specialistų paskaitos tėvams SEU klausimais;3.2.1.Suteikta tėvams galimybė, suderinus su progimnazijos administracija, dalyvauti pamokose kartu su savo vaiku;3.3.1. Du-tris kartus metuose organizuojami individualūs tėvų susitikimai su dalykų mokytojais. | 2018–2020 m.  | MK lėšos, 2 proc. GPM parama. |
|  |
| **2 TIKSLAS: Progimnazijos tradicijų puoselėjimas** |
| **UŽDAVINYS** | **LAUKIAMAS REZULTATAS** | **ĮGYVENDINIMO VEIKSMAI** | **TERMINAS** | **LĖŠOS** |
| 1. Puoselėti progimnazijos tradicijas.
 | * 1. Sustiprėjęs mokyk-los bendruomenės didžiavimasis savo mokykla.
 | * + 1. Tradicinių švenčių ir renginių organizavimas ir vykdymas.
 | 2018-2020 m. | MK lėšos, 2 proc. GPM parama. |
| 1. Kurti saugią ir sveiką ugdymo(-si) aplinką.
 | * 1. Sukurta priimtina taisyklių ir susitarimų sistema.
	2. Progimnazijos bendruomenė atsakingai laikosi progimnazijos taisyklių ir susitarimų.
	3. Palankus emocinis klimatas mokytis.
 | * + 1. Organizuotos paskaitos, seminarai bendruomenei mokant juos vadovaujantis SEU idėjomis.
		2. Tobulinamos progimnazijos taisyklių ir susitarimų tvarkos.
	1. Sutelkta progimnazijos bendruomenė efektyviam bendram darbui.
 | 2018–2020 m.  | MK lėšos, aplinkos lėšos. |

#### VIII SKYRIUS

#### PLANO ĮGYVENDINIMO PRIEŽIŪRA

1. Progimnazijos strateginio plano tikslai ir uždaviniai įgyvendinami kasmet sudarant progimnazijos metinį veiklos planą. Strateginio plano įgyvendinimą prižiūri direktoriaus įsakymu sudaryta darbo grupė: direktoriaus pavaduotojas ugdymui (grupės vadovas), progimnazijos tarybos pirmininkas, 2 tėvų atstovai, 3 mokytojai.
2. Strateginio plano įgyvendinimo stebėsena vyksta sistemingai. Kiekvienų mokslo metų pabaigoje analizuojamas Progimnazijos metinio plano įgyvendinimas, teikiamos rekomendacijos darbo grupei, rengiančiai metinę veiklos programą.
3. Strateginio plano tikslų įgyvendinimo patikra fiksuojama lentelėje:

|  |
| --- |
| Tikslas: |
| Uždaviniai | Planuotasrezultatas | Pasiektas rezultatas | Planuoti finansiniai ištekliai | Panaudoti finansiniai ištekliai |
|  |  |  |  |  |
|  |  |  |  |  |
| Išvados/nesėkmių priežastys: |

1. Strateginio plano įgyvendinimo priežiūros grupė stebėsenos rezultatus pristato Progimnazijos bendruomenei (progimnazijos tarybai, mokytojų tarybai, skelbia progimnazijos internetinėje svetainėje) mokslo metų pabaigoje. Progimnazijos bendruomenė turi galimybę išsakyti savo nuomonę, teikti siūlymus, kaip įgyvendinti progimnazijos strateginius tikslus ir uždavinius, tikslingiau panaudoti turimas progimnazijos lėšas.
2. Progimnazijos metinės veiklos planavimo grupė, išnagrinėjusi strateginio plano įgyvendinimo priežiūros grupės ataskaitą ir rekomendacijas, progimnazijos bendruomenės siūlymus ir pastebėjimus, rengia metinį veiklos planą, numatydama konkrečias priemones ir terminus strateginiams uždaviniams pasiekti.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

PRITARTA

Šilalės rajono savivaldybės administracijos

direktoriaus 2018 m. sausio 24 d.

įsakymu Nr. DĮV-83

PRITARTA

Šilalės Dariaus ir Girėno progimnazijos

Mokyklos tarybos 2017 m. lapkričio 30 d.

Protokolo Nr. P6 - 1 (1.4) Nutarimu Nr. 5

Šilalės Dariaus ir Girėno progimnazijos

2018 – 2020 metų strateginio plano

1 priedas

|  |  |  |  |  |
| --- | --- | --- | --- | --- |
| **Eil. Nr.** | **Priemonės pavadinimas** | **Terminai**  | **Atsakingi asmenys** | **Laukiamas rezultatas** |
| 1 | 2 | 3 | 4 | 5 |
| **Mokiniams suprantamas mokytojo aiškinimas (2.3.3.)** |
|  | Mokinių apklausos (pokalbiai) apie atskirų dalykų (temų) aiškinimo supratimą, analizė ir rekomendacijos.  | Kartą per pusmetį | Direktoriaus pavaduotojos ugdymui, veiklos įsivertinimo darbo grupė. |

|  |
| --- |
| Tobulės mokytojų metodinė kompetencija. Taikys įvairius mokymo būdus mokinių mokymuisi ir supratimui gerinti. Mokytojų pasidalijimas savo patirtimi, kaip kuo aiškiau išaiškinti mokomąją medžiagą įtraukiant mokinį į ugdymo(si) procesą.  |

 |
|  | Mokinių apklausų rezultatų analizė ir rekomendacijos dėl jų taikymo. | Kartą per pusmetį | Metodinė taryba |
|  | Organizuojami pamokų stebėjimai, pasidalijimas gerąja patirtimi.  | 2018-2020 | Direktoriaus pavaduotojos ugdymui |
|  | Seminaro mokytojams apie įvairių metodų taikymą pamokoje organizavimas. | Kartą per metus | Direktorius |
| **Mokymo nuostatos ir būdai (2.3.1.)** |
|  | Mokinių požiūrio (nusistatymo) į mokslą tyrimas. | Iki 2018 mokslo metų pabaigos | Vaiko gerovės komisija | Praktinis įgytų teorinių žinių pritaikymas pamokose, darbo kokybės pagerinimas. Vaikų savivertės didėjimas, teigiamų nuostatų mokymui(si) ir kompetencijų formavimasis. |
|  | Paskaita apie mokymosi nuostatas ir būdus (mokiniams, mokytojams, tėvams). | 2018 kalendoriniai metai | Administracija |
|  | Mokytojų diskusija (nuostata ir būdai) apie galimybę išmokyti kiekvieną vaiką pagal jo galimybes.  | Kartą per pusmetį | Metodinė taryba |
|  | Nuosekliojo socialinio ir emocinio ugdymo programos idėjų pritaikymas pamokose. | 2018-2020 | SEU komitetas |
| **Išmokimo stebėjimas (2.3.4.)** |
|  | Seminaras apie mokinio individualią pažangą, pažangos pamatavimą pamokoje. | 2018 m. 2 pusmetis | Administracija | Mokytojai įgis ir taikys žinias apie mokinių išmokimo stebėjimą pamokoje.Mokinio individualios pažangos stebėjimas bendradarbiaujant su tėvais koreguos mokinio pažangą. |
|  | Mokinių išmokimo stebėjimas ir fiksavimas pamokose. | 2018–2020  | Mokytojai |
|  | Mokinių tėvų dalyvavimas skatinant mokinius siekti individualios pažangos. | 2018-2020 | Administracija,Klasių auklėtojai |
| **Mokėjimas mokytis (2.4.2.)** |
|  | Mokinių mokymosi stilių nustatymas.  | 2018 m. II pusmetis | Psichologas, klasių auklėtojai | Mokytojas taikys mokymo metodus, atsižvelgdamas į mokinio mokymosi stilių. Mokinys suvoks savo galimybes, mokymosi sunkumus, problemas ir padedant mokytojui gebės jas spręsti. |
|  | Mokinių skatinimas dirbti savarankiškai (susirasti informaciją įvairiuose šaltiniuose, gebėti įsivertinti save ir savo mokymosi stilių, bendradarbiauti). | 2018-2020 | Administracija,dalykų mokytojai |
|  | Tėvų švietimas apie mokinio gebėjimus mokytis, individualios pažangos stebėjimą ir pagalbą vaikui. | 2018-2020 | Pagalbos mokiniui specialistai, administracija |
| **Mokymasis bendradarbiaujant (2.4.3.)** |
|  | Seminaras apie bendradarbiavimo naudą ugdymui pamokose.  | 2018-2019 | Administracija | Mokytojai dažniau taiko pamokoje darbą grupėse ir mokinių tarpusavio bendradarbiavimą.Aptariama bendradarbiavimo nauda mokinio ugdymo rezultatams.Mokytojai, taikantys grupinio darbo metodiką, dalijasi savo patirtimi su kolegomis. |
|  | Mokinių bendradarbiavimo naudos ugdymui pamokose aptarimas. | 2018-2020 | Metodinė taryba |
|  | Atviros pamokos dalinimuisi gerąją patirtimi. | 2018-2020 | Administracija |
| **Mokymosi veiklos diferencijavimas (2.5.2.)** |
|  | Anketinė apklausa apie ugdymo veiklos diferencijavimą pamokoje. | 2018-2020 kartą per metus | Veiklos įsivertinimo darbo grupė. | Mokytojai taiko užduočių diferencijavimą, atsižvelgdami į mokinių gebėjimus.Mokytojai, taikantys užduočių diferencijavimą, dalijasi savo patirtimi su kolegomis. |
|  | Seminaras apie mokymosi veiklų diferencijavimą. | 2018 m. | Administracija |
|  | Atviros pamokos dalinimuisi gerąją patirtimi. | 2018-2020 | Administracija |
| ***Mokytojams trijų metų laikotarpyje rekomenduojama pravesti bent po vieną atvirą pamoką progimnazijos (rajono) mokytojams.******Pokyčiai kasmet vertinami plačiojo ir giluminio (pagal susitarimą) progimnazijos veiklos kokybės įsivertinimo metu.*** |